b'\n_START_ARTICLE_\nBack office\n_START_PARAGRAPH_\nEt back office henviser til de dele af driften i en virksomhed, som ikke er i direkte kontakt med kunderne. Det kan eksempelvis v\xc3\xa6re regnskab, IT og HR._NEWLINE_Da internettet kom frem, begyndte mange virksomheder at outsource mange af deres back office-funktioner til andre lande. Eksempelvis har Indien, grundet den store udbredelse af engelsk, udnyttet dette til at skabe en stor outsourcingindustri for back office-funktioner.'